ᱥᱨᱤᱠᱟᱠᱩᱞᱚᱢ ᱨᱳᱰ ᱨᱮᱞᱣᱮ ᱥᱴᱮᱥᱚᱱ

ᱥᱨᱤᱠᱟᱠᱩᱞᱚᱢ ᱨᱳᱰ ᱨᱮᱞᱣᱮ ᱥᱴᱮᱥᱚᱱ (ᱥᱴᱮᱥᱚᱱ ᱠᱳᱰ:CHE) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ, ᱡᱟᱦᱟᱸ ᱫᱚ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱟᱢᱟᱫᱚᱞᱣᱟᱞᱟᱥᱟ ᱥᱚᱦᱚᱨ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱦᱟᱣᱲᱟ-ᱪᱮᱱᱱᱟᱭ ᱢᱩᱬ ᱞᱟᱭᱤᱱ ᱨᱮᱱᱟᱜ ᱠᱷᱩᱨᱫᱟ ᱨᱳᱰ-ᱵᱤᱥᱟᱠᱷᱟᱯᱟᱴᱱᱟᱢ ᱦᱟᱹᱴᱤᱧ ᱨᱮ ᱢᱮᱱᱟᱜᱼᱟ ᱟᱨ ᱮᱛᱚᱢ ᱫᱚᱨᱭᱟ ᱫᱷᱟᱨᱮ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱣᱟᱞᱴᱮᱭᱟᱨ ᱨᱮᱞᱣᱮ ᱰᱤᱵᱤᱡᱚᱱ ᱛᱟᱹᱨᱤ ᱨᱮ ᱪᱟᱪᱞᱟᱣ ᱟᱠᱟᱱᱟ ᱾

ᱵᱮᱱᱟᱣ ᱟᱨ ᱵᱮᱵᱚᱥᱛᱟ ᱠᱚ
ᱥᱴᱮᱥᱚᱱ ᱨᱮ ᱯᱩᱱᱭᱟᱹ ᱯᱞᱮᱴᱯᱷᱚᱨᱢ ᱢᱮᱱᱟᱜᱼᱟ ᱟᱨ ᱡᱚᱛᱚ ᱴᱨᱮᱠ ᱫᱚ ᱵᱨᱚᱰ ᱜᱮᱡᱽ ᱟᱨ ᱤᱞᱮᱠᱴᱨᱤᱯᱷᱤᱞᱰ ᱛᱮᱭᱟᱨ ᱟᱠᱟᱱᱟ ᱾ ᱡᱚᱛᱚ ᱜᱮ ᱢᱤᱫ ᱞᱮᱠᱟᱱ ᱜᱮᱭᱟ ᱾ ᱥᱴᱮᱥᱚᱱ ᱨᱮ ᱵᱟᱨᱭᱟ ᱮᱱᱮᱢ ᱴᱟᱨᱢᱤᱱᱟᱞ ᱢᱮᱱᱟᱜᱼᱟ: ᱢᱤᱫᱴᱟᱹᱝ ᱫᱚ ᱟᱢᱟᱫᱚᱞᱟᱣᱟᱞᱟᱥᱟ ᱥᱚᱦᱚᱨ ᱨᱮ ᱟᱨ ᱫᱚᱥᱟᱨ ᱫᱚ ᱢᱮᱴᱟᱠᱠᱤᱣᱟᱞᱟᱥᱟ ᱴᱚᱴᱷᱟ ᱨᱮ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱵᱤᱨᱩᱫᱷ ᱠᱟᱣᱩᱱᱴᱚᱨ ᱥᱟᱶ ᱛᱮᱭᱟᱨ ᱟᱠᱟᱱᱟ ᱟᱨ ᱥᱨᱤᱠᱟᱠᱩᱞᱚᱢ ᱥᱚᱦᱚᱨ ᱟᱨ ᱮᱴᱟᱜ ᱥᱚᱦᱚᱨ ᱞᱟᱹᱜᱤᱫ ᱵᱟᱥ ᱨᱮᱱᱟᱜ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ APSRTC ᱫᱚ ᱥᱨᱤᱠᱟᱠᱩᱞᱚᱢ ᱨᱳᱰ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱥᱨᱤᱠᱟᱠᱩᱞᱚᱢ ᱥᱚᱦᱚᱨ ᱞᱟᱹᱜᱤᱫ ᱡᱚᱛᱚ ᱒ ᱴᱟᱲᱟᱝ ᱨᱮ ᱢᱤᱫ ᱵᱟᱥ ᱥᱮᱵᱟ ᱮᱢᱚᱜᱼᱟ ᱾ ᱱᱟᱣᱟ ᱡᱳᱱ ᱵᱮᱱᱟᱣ ᱛᱟᱭᱚᱢ ᱥᱨᱤᱠᱟᱠᱩᱞᱚᱢ ᱥᱴᱮᱥᱚᱱ ᱫᱚ ᱦᱟᱣᱲᱟ-ᱪᱮᱱᱱᱟᱭ ᱢᱨᱬ ᱞᱟᱭᱤᱱ ᱨᱮᱱᱟᱜ ᱯᱩᱭᱞᱩ ᱟᱨ ᱢᱩᱪᱟᱹᱫ ᱢᱟᱨᱟᱝ ᱥᱴᱮᱥᱚᱱ ᱠᱟᱱᱟ ᱾ ᱥᱨᱤᱠᱟᱠᱩᱞᱚᱢ ᱥᱚᱦᱚᱨ ᱨᱮ ᱢᱤᱫᱴᱟᱹᱝ ᱱᱟᱣᱟ ᱥᱴᱮᱥᱚᱱ ᱵᱮᱱᱟᱣ ᱞᱟᱹᱜᱤᱫ ᱛᱮ ᱴᱚᱴᱷᱟ ᱨᱤᱱ ᱦᱚᱲ ᱠᱚ ᱞᱟᱹᱠᱛᱤ ᱠᱟᱱᱟ ᱾

ᱱᱟᱜᱟᱢ
᱑᱘᱙᱓ ᱠᱷᱚᱱ ᱑᱘᱙᱖ ᱫᱷᱟᱹᱨᱤᱡ,  ᱠᱷᱚᱱ  ᱫᱷᱟᱹᱨᱤᱡ ᱡᱚᱛᱚ ᱫᱚᱨᱭᱟ ᱫᱷᱟᱨᱮ ᱴᱚᱴᱷᱟ ᱫᱚ ᱑,᱒᱘᱗ ᱠᱤᱞᱚᱢᱤᱴᱚᱨ (᱘᱐᱐ ᱢᱤᱞ) ᱡᱤᱞᱤᱧ ᱰᱟᱦᱟᱨ ᱵᱮᱱᱟᱣ ᱞᱮᱱᱟ ᱟᱨ ᱵᱮᱝᱜᱚᱞ ᱱᱟᱜᱽᱯᱩᱨ ᱨᱮᱞᱣᱮ ᱦᱚᱛᱮᱛᱮ ᱥᱮᱵᱟ ᱞᱟᱹᱜᱤᱫ ᱛᱮᱭᱟᱨ ᱞᱮᱱᱟ, ᱡᱟᱦᱟᱸ ᱫᱚ ᱛᱟᱭᱚᱢ ᱛᱮ ᱮᱛᱚᱢ-ᱥᱟᱢᱟᱝ ᱨᱮᱞᱣᱮ ᱧᱩᱛᱩᱢ ᱛᱮᱭᱟᱨ ᱞᱮᱱᱟ ᱾ ᱵᱮᱝᱜᱚᱞ ᱱᱟᱜᱽᱯᱩᱨ ᱨᱮᱞᱣᱮ ᱨᱮᱱᱟᱜ ᱠᱚᱴᱚᱠ ᱫᱷᱟᱹᱨᱤᱡ ᱞᱟᱭᱤᱱ ᱫᱚ ᱑ ᱡᱟᱱᱩᱣᱟᱨᱤ ᱑᱘᱙᱙ ᱥᱟᱞᱮ ᱨᱮ ᱡᱷᱤᱡ ᱞᱮᱱᱟ ᱾  ᱫᱷᱟᱹᱨᱤᱡ ᱪᱟᱸᱜᱟ ᱞᱟᱭᱤᱱ  ᱥᱟᱶᱛᱮ ᱠᱚᱴᱚᱠ ᱫᱷᱟᱹᱨᱤᱡ ᱥᱟᱢᱟᱝ ᱫᱚᱨᱭᱟ ᱫᱷᱟᱨᱮ ᱞᱟᱭᱤᱱ ᱨᱮᱱᱟᱜ ᱕᱑᱔ (᱓᱑᱙ ᱢᱤᱞ) ᱡᱤᱞᱤᱧ ᱠᱚᱧᱮ ᱥᱮᱦᱮᱫ ᱑᱙᱐᱒ ᱥᱟᱞ ᱨᱮ ᱵᱮᱝᱜᱚᱞ ᱱᱟᱜᱽᱯᱩᱨ ᱨᱮᱞᱣᱮ ᱦᱚᱛᱮᱛᱮ ᱟᱯᱱᱟᱨᱟᱜ ᱛᱟᱹᱨᱤ ᱨᱮ ᱦᱮᱡ ᱮᱱᱟ ᱾ ᱮᱛᱚᱢ ᱥᱮᱦᱮᱫ ᱫᱚ ᱛᱟᱭᱚᱢ ᱛᱮ ᱢᱚᱫᱽᱨᱟᱥ ᱟᱨ ᱮᱛᱚᱢ ᱢᱚᱦᱟᱨᱟᱥᱴᱨᱚ ᱨᱮᱞᱣᱮ ᱥᱟᱶ ᱢᱮᱥᱟ ᱞᱮᱱᱟ, ᱚᱱᱟ ᱛᱟᱭᱚᱢ ᱑ ᱮᱯᱨᱤᱞ ᱒᱐᱐᱓ ᱥᱟᱞ ᱠᱷᱚᱱ ᱱᱤᱛᱚᱜᱟᱜ ᱞᱮᱠᱟᱛᱮ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱤᱥᱴ ᱠᱚᱥᱴ ᱨᱮᱞᱣᱮ ᱴᱚᱴᱷᱟ ᱥᱟᱶᱛᱮ ᱢᱮᱱᱟᱜᱼᱟ ᱾ ᱟᱨ ᱛᱟᱭᱚᱢ ᱛᱮ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱮᱛᱚᱢ ᱫᱚᱨᱭᱟ ᱫᱷᱟᱨᱮ ᱨᱮᱞᱣᱮ ᱴᱚᱴᱷᱟ ᱥᱟᱶ ᱒᱗ ᱯᱷᱮᱵᱽᱨᱩᱣᱟᱨᱤ ᱒᱐᱑᱙ ᱠᱷᱚᱱ ᱱᱤᱛᱟᱜ ᱞᱮᱠᱟᱛᱮ ᱢᱮᱱᱟᱜᱼᱟ ᱾

ᱵᱮᱱᱟᱣ ᱨᱩᱣᱟᱹᱲ
᱑᱙᱔᱔ ᱥᱮᱨᱢᱟ ᱨᱮ ᱵᱮᱝᱜᱚᱞ ᱱᱟᱜᱽᱯᱩᱨ ᱨᱮᱞᱣᱮ ᱡᱟᱹᱛᱤᱭᱟᱹᱨᱤ ᱠᱮᱫᱟ ᱾ ᱥᱟᱢᱟᱝ ᱨᱮᱞᱣᱮ ᱫᱚ ᱑᱔ ᱮᱯᱨᱤᱞ ᱑᱙᱕᱒ ᱥᱟᱞ ᱨᱮ ᱢᱩᱜᱚᱞᱥᱚᱨᱟᱭ ᱨᱮᱱᱟᱜ ᱥᱟᱢᱟᱝ ᱨᱮ ᱤᱥᱴ ᱤᱱᱰᱤᱭᱟᱱ ᱨᱮᱞᱣᱮ ᱠᱚᱢᱯᱟᱹᱱᱤ ᱟᱨ ᱵᱮᱝᱜᱚᱞ ᱱᱟᱜᱽᱯᱩᱨ ᱨᱮᱞᱣᱮ ᱨᱮᱱᱟᱜ ᱢᱤᱫ ᱴᱷᱟᱶ ᱥᱟᱶᱛᱮ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ ᱾ ᱑᱙᱕᱕ ᱥᱟᱞ ᱨᱮ, ᱮᱛᱚᱢ ᱥᱟᱢᱟᱝ ᱨᱮᱞᱣᱮ ᱫᱚ ᱥᱟᱢᱟᱝ ᱨᱮᱞᱣᱮ ᱠᱷᱚᱱ ᱵᱷᱮᱜᱟᱨ ᱞᱮᱱᱟ ᱾ ᱱᱚᱣᱟ ᱨᱮ ᱚᱱᱟ ᱞᱟᱭᱤᱱ ᱠᱚ ᱥᱮᱞᱮᱫ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱫᱚ BNR ᱦᱚᱛᱮᱛᱮ ᱠᱟᱹᱢᱤ ᱦᱚᱨᱟ ᱠᱚ ᱪᱟᱞᱟᱜ ᱠᱟᱱᱟ ᱾ ᱮᱯᱨᱤᱞ ᱒᱐᱐᱓ ᱨᱮ ᱮᱛᱚᱦᱚᱵ ᱟᱠᱟᱱ ᱱᱟᱣᱟ ᱴᱚᱴᱷᱟ ᱨᱮ ᱥᱟᱢᱟᱝ ᱫᱚᱨᱭᱟ ᱫᱷᱟᱨᱮ ᱨᱮᱞᱣᱮ, ᱮᱛᱚᱢ ᱥᱟᱢᱟᱝ ᱛᱟᱞᱢᱟ ᱨᱮᱞᱣᱮ ᱥᱮᱞᱮᱫ ᱞᱮᱱᱟ ᱾ ᱱᱚᱣᱟ ᱵᱟᱱᱟᱨ ᱨᱮᱞᱣᱮ ᱠᱚ ᱮᱛᱚᱢ - ᱥᱟᱢᱟᱝ ᱨᱮᱞᱣᱮ ᱠᱷᱚᱱ ᱵᱷᱮᱜᱟᱨ ᱠᱟᱛᱮ ᱵᱮᱱᱟᱣ ᱞᱮᱱᱟ ᱾ ᱮᱛᱚᱢ ᱫᱚᱨᱭᱟ ᱫᱷᱟᱨᱮ ᱨᱮᱞᱣᱮ ᱫᱚ ᱒᱗ ᱯᱷᱮᱵᱽᱨᱩᱣᱟᱨᱤ ᱒᱐᱑᱙ ᱨᱮ ᱥᱟᱢᱟᱝ ᱫᱚᱨᱭᱟ ᱫᱷᱟᱨᱮ ᱨᱮᱞᱣᱮ ᱟᱨ ᱥᱟᱢᱟᱝ ᱛᱟᱞᱢᱟ ᱨᱮᱞᱣᱮ ᱠᱷᱚᱱ ᱵᱷᱮᱜᱟᱨ ᱠᱟᱛᱮ ᱵᱮᱱᱟᱣ ᱞᱮᱱᱟ ᱾

ᱤᱞᱮᱠᱴᱨᱤᱯᱷᱤᱠᱮᱥᱚᱱ
᱑᱙᱙᱘-᱑᱙᱙᱙ ᱨᱮ ᱯᱟᱞᱟᱥᱟ-ᱛᱤᱞᱟᱨᱩ, ᱥᱨᱤᱠᱟᱠᱩᱞᱚᱢ ᱨᱳᱰ-ᱪᱤᱯᱨᱩᱯᱚᱞᱞᱤ ᱟᱨ ᱪᱤᱯᱨᱩᱯᱚᱞᱞᱤ-ᱟᱞᱟᱢᱟᱱᱰᱟ ᱥᱮᱠᱴᱚᱨ ᱨᱮ ᱤᱞᱮᱠᱴᱨᱤᱯᱷᱤᱞᱰ ᱦᱩᱭ ᱞᱮᱱᱟ ᱾ ᱑᱙᱙᱙-᱒᱐᱐᱐ ᱨᱮ ᱥᱨᱤᱠᱟᱠᱩᱞᱚᱢ ᱨᱳᱰ-ᱛᱤᱞᱟᱨᱩ ᱥᱮᱠᱴᱚᱨ ᱨᱮ ᱤᱞᱮᱠᱴᱨᱤᱯᱷᱤᱞᱰ ᱦᱩᱭ ᱞᱮᱱᱟ ᱾

ᱦᱟᱹᱴᱤᱧ ᱟᱠᱟᱱᱟ
ᱥᱨᱤᱠᱟᱠᱩᱞᱚᱢ ᱨᱳᱰ ᱨᱮᱞᱣᱮ ᱥᱴᱮᱥᱚᱱ ᱫᱚ ᱣᱟᱞᱴᱮᱭᱟᱨ ᱨᱮᱞᱣᱮ ᱰᱤᱵᱤᱡᱚᱱ ᱨᱮ ᱵᱟᱝ ᱥᱟᱵᱽ ᱟᱨᱵᱟᱱ ᱜᱩᱴ-᱔ ᱛᱷᱚᱠ ᱥᱟᱶᱛᱮ ᱮ-ᱛᱷᱚᱠ ᱥᱴᱮᱥᱚᱱ ᱞᱮᱠᱟᱛᱮ ᱦᱟᱹᱴᱤᱧ ᱟᱠᱟᱱᱟ ᱾

ᱱᱚᱣᱟ ᱥᱴᱮᱥᱚᱱ ᱠᱷᱚᱱ ᱪᱟᱞᱟᱜ ᱠᱟᱱ ᱴᱨᱮᱱ ᱠᱚ
ᱯᱟᱨᱟᱵᱽ ᱚᱠᱛᱚ ᱨᱮ ᱥᱨᱤᱠᱟᱠᱩᱞᱚᱢ ᱠᱷᱚᱱ ᱥᱮᱠᱮᱱᱫᱨᱟᱵᱟᱫᱽ, ᱛᱤᱨᱩᱯᱚᱛᱤ ᱞᱟᱹᱜᱤᱫ ᱮᱛᱚᱢ ᱛᱟᱞᱢᱟ ᱨᱮᱞᱣᱮ ᱦᱚᱛᱮᱛᱮ ᱵᱤᱥᱮᱥ ᱴᱨᱮᱱ ᱠᱚ ᱪᱟᱞᱟᱜᱼᱟ ᱾ ᱱᱚᱣᱟ ᱥᱴᱮᱥᱚᱱ ᱠᱷᱚᱱ ᱯᱟᱞᱟᱥᱟ ᱟᱨ ᱵᱤᱥᱟᱠᱷᱟᱯᱟᱴᱱᱟᱢ ᱞᱟᱹᱜᱤᱫ ᱢᱤᱫ ᱢᱮᱢᱩ ᱨᱮᱞ ᱥᱮᱵᱟ ᱮᱛᱚᱦᱚᱵᱚᱜᱼᱟ ᱾ ᱦᱟᱭᱫᱨᱟᱵᱟᱫᱽ (ᱪᱟᱨᱞᱚᱯᱚᱞᱞᱤ) ᱞᱟᱹᱜᱤᱫ ᱱᱟᱣᱟ ᱯᱨᱟᱭᱵᱷᱮᱴ ᱴᱨᱮᱱ ᱱᱚᱣᱟ ᱥᱴᱮᱥᱚᱱ ᱠᱷᱚᱱ ᱮᱛᱚᱦᱚᱵᱚᱜᱼᱟ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:ᱥᱤᱧᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ ᱑᱘᱙᱖ ᱨᱮ ᱡᱷᱤᱱ ᱞᱮᱱ
ᱛᱷᱚᱠ:ᱥᱨᱤᱠᱟᱠᱩᱞᱚᱢ ᱦᱚᱱᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱥᱨᱤᱠᱟᱠᱩᱞᱚᱢ
ᱛᱷᱚᱠ:ᱣᱟᱞᱴᱮᱭᱟᱨ ᱨᱮᱞᱣᱮ ᱦᱟᱹᱴᱤᱧ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ